Swaar reënbuie vir Kaap voorspelArgieffoto (Foto: Freestocks/ Unsplash) Swaar reën word Sondagaand vir die Wes-Kaap en Namaqua-Weskusstreek voorspel, met ’n geel vlak 3-waarskuwing teen swaar reën wat tans geld. Die Suid-Afrikaanse Weerdiens (SAWD) sê swaarder reënbuie sal waarskynlik later vanaand oor die suidwestelike dele van die Wes-Kaap uitsak nadat dit heeldag liggies gereën het. Teen Saterdagoggend het 20 mm tot 40 mm reeds in dié dele van die land uitgesak. Die weerdiens het vanoggend gesê daar is ’n sterk moontlikheid dat ŉ verdere 30 mm tot 50 mm tussen vanoggend en Maandag sal val. “Die reën kan lei tot ontwrigting en skade vanweë die hoë watertafel en grondversadiging,” lui die waarskuwing. Disruptive rain warning valid from Sunday, 23-04-2023 until Monday, 24-04-2023 at 10:00 am. pic.twitter.com/TnhN5RvK8n — SA Weather Service (@SAWeatherServic) April 23, 2023 Die weerdiens sê voorts reënbuie is Maandag tot die suidelike dele van die land beperk. Geïsoleerde buie en donderbuie word wel oor die noordelike dele van die Noord-Kaap sowel as die westelike dele van Noordwes verwag. Rainfall chart forecast for tomorrow, 24-04-2023. Showers and rain confined to the southern parts of the country. Isolated showers and thundershowers are expected over the northern parts of the Northern Cape province as well as the western parts of the North West province. pic.twitter.com/YHuaqqZ0FG — SA Weather Service (@SAWeatherServic) April 23, 2023